Virallinen lehti nro C 076 , 11/03/1998 s. 0103



KIRJALLINEN KYSYMYS P-2378/97 komissiolle esittäjä(t): Umberto Scapagnini (UPE) (3. heinäkuuta 1997) Aihe: Sisilian alueellinen laki 23/90 art. 5. Palermon alueellinen maa- ja metsätalousneuvosto on jäädyttänyt toukokuusta 1996 lähtien kokonaan hallanestotuulettimien ylläpitoon liittyvistä toimenpiteistä, kastelujärjestelmistä ja kasvihuoneiden lämmittämisestä säädetyn alueellisen lain 23/90 art.5. täytäntöönpanon odottaen komission lopullista tiedonantoa mainitun alueellisen lain käsittämien avustusten (80 % koko kokonaiskustannuksista) mukauttamisesta asetuksen ETY 2328/91 ((EYVL L 218, 6.8.1991, s. 1. )) kanssa. Vuoden 1991 aikana Sisilian alue komission pitkäaikaisen vaikenemisen asiasta huomattuaan on soveltanut mainittua sääntöä. Alueellinen laki 15/93 art. 17 (josta tiedotettiin asianmukaisesti komissiolle ja jossa ei ole sopimattomuuspoikkeusta) on korvannut täysin hallantorjunnasta säädetyn kohdan 2 art. 5 laista 23/90. Vastauksena komission 15.3.1996 lähetettyyn kirjeeseen ja vastaavaan liitteeseen alue on lähettänyt 9.5.1996 päivätyllä kirjeellä ja seuranneilla yksityiskohtaisilla raporteilla tiedot alueellisesta laista 23/90 art.5. On huomattava, että Kreikassa monet monirahastoisessa toimintaohjelmassa ja muissa laeissa säädetyt mahdollisesti kilpailusääntöjen vastaiset hallantorjuntatoimenpiteet, joissa avustusten osuus on korkea, eivät ole koskaan kohdanneet vastarintaa PO VI:ssa ja komissio on hyväksynyt samantyyppisiä avustuksia kahdeksalle Kreikan alueelle (Etoloakarnania, Argolida, Arta, Achaia, Ilia, Korrintia, Lakonia ja Prevesa) 75 %:n osuudella. Onko komissio edelleen velvollinen toimittamaan kiireellisesti määritelmät alueellisen lain 23/90 artiklan 5 kohtien 2 ja 6 soveltuvuudesta, jotta toteutettavien hankkeiden jäädyttäminen lopetetaan ja ne määritellään, jotta Catanian ja Siracusan provinssien hallanaroilla seuduilla sijaitsevia maatiloja haittaava tilanne saadaan kuntoon? Kyseisellä seudulla vedensaanti on vaikeaa ja toimeentulo on riippuvainen Catanian ja Siracusan provinssien maataloudesta? Komission jäsenen Franz Fischlerin komission puolesta antama vastaus (28. heinäkuuta 1997) Sisilian alueellisen lain 23/90 5 ja 10 artiklassa säädetään tukitoimista investointeihin maatiloille, jotka kuuluvat maatalouden rakenteiden tehokkuuden parantamisesta annetun asetuksen (EY) - 950/97 ((EYVL L 142, 2.6.1997. )) 12 artiklan 4 kohdan soveltamisalaan ja joiden on täytettävä asetuksessa säädetyt edellytykset. Tällä asetuksella on korvattu asetus (ETY) - 2328/91. Kyseiset toimet eivät täytä asetuksen 950/97 mainitun artiklan edellytyksiä varsinkaan tuen prosentuaalisen osuuden, investointien enimmäismäärän ja sektorikohtaisten rajoitusten osalta. Huomautukset asiasta on annettu tiedoksi Sisilian alueelle komission 15. maaliskuuta 1996 ja 30. huhtikuuta 1996 päivätyissä kirjeissä, joissa muun muassa kehotettiin alueellisia viranomaisia ilmoittamaan komissiolle aikomuksistaan muuttaa tai kumota kyseistä lainsäädäntöä, jotta olisi mahdollista ratkaista ilmaantuneet yhdenmukaisuusongelmat. Sisilia ei sittemmin koskaan ilmaissut aikomustaan ryhtyä muuttamaan kyseisiä säännöksiä komission tarkoittamalla tavalla, vaikka komissio toisti huomautuksensa Brysselissä 11. lokakuuta 1996 Sisilian viranomaisten kanssa pidetyssä kahdenvälisessä kokouksessa. Niinpä asetukseen 950/97 liittyvät yhdenmukaisuusongelmat eivät ole poistuneet, ja komissio ei siis voi tehdä päätöstä mainitun asetuksen 30 artiklan mukaisesti. Kreikan osalta mainittakoon, että komissio ei ole koskaan myöntänyt vastaavia tukia, jotka kuuluisivat asetuksen (EY) - 959/97 12 artiklan 4 kohdan soveltamisalaan.